
ОБЩИНСКА АДМИНИСТРАЦИЯ САТОВЧА

        ОБЛАСТ БЛАГОЕВГРАД

2950 с. САТОВЧА, ул. “Тодор Шопов” №37, тел. 07541 21-16,

                факс 20-95, e-mail- satovchabl@abv.bg 
ЗАПОВЕД
№368/27.08.2014 г.


Във връзка с провеждане на предизборна агитация за произвеждане на избори за народни представители на 5 октомври 2014 год. и на основание чл.181 – 186 от Изборния кодекс, Решение № 722 – НС  от 15.08.2014 год. на ЦИК  и чл.44, ал.2 от ЗМСМА
Н А Р Е Ж Д А М:


1. Забранявам провеждането на предизборна агитация в държавни и общински учреждения, институции и предприятия;

 2.Забранявам използването на държавен и общински транспорт за предизборна агитация;


3.Забранявам използването на агитационни материали, които застрашават живота и здравето на гражданите, частната, общинската и държавната собственост и безопасността на движението;


4.Агитационните материали да се поставят на сгради, огради и витрини само след разрешение на собственика  или управителя на имота;


5.Забранявам поставянето на агитационни материали в районите на кметствата, училища, детски градини, читалища и други сгради с обществено и държавно предназначение, както и на сгради общинска собственост,  независимо кой ги стопанисва;


6.Забранявам използването на агитационни материали, които накърняват добрите нрави, честта и доброто име на кандидатите;


7.Забранявам поставянето на агитационни материали на партии, коалиции от партии и инициативни комитети в изборните помещения, както и на разстояние по-малко от 50 метра от входа на сградата, в която е  изборното помещение, през изборния ден и до края на гласуването;


8. Не допускам предизборна кампания 24 часа преди изборния ден и в изборния ден;


9.Забранявам унищожаването и заличаването на агитационни материали, поставени по определения ред, до края на изборния ден.


Кметовете на кметства със своя заповед  да определят местата и начина на поставяне на агитационните материали.


За неспазване на настоящата заповед от политическите партии и коалиции от партии и от отделни лица ще бъдат налагани санкции по реда на ЗАНН, а поставените неправомерно агитационни материали ще бъдат премахвани със съдействието на органите на МВР, по решение на РИК.


Партиите, коалициите от партии и инициативните комитети в 7 – дневен срок след изборния ден премахват поставените от тях агитационни материали.


Настоящата заповед да се оповести публично и доведе до знанието на всички политически партии и коалиции от партии, РИК, кметовете на кметства и Началник на РУ „Полиция”.

д-р АРБЕН МИМЕНОВ

Кмет на община Сатовча

Изготвил:

Илия Маламишев - секретар на община Сатовча

